RAIKUNSEUDUN VESIOSUUSKUNTA

HALLITUS

**VESIOSUUSKUNNAN HALLITUKSEN KOKOUS HEPONIEMEN MELKKAALLA 2.2.2020 KLO 18.30.**

**1§ Kokouksen avaus**

Puheenjohtaja Antti Syrjä avasi kokouksen klo 18.37.

**2§ Kokouksen laillisuus ja päätösvaltaisuus**

Paikalla olivat Martti Heinonen varajäsenenä, Jani Järvinen, Juhana Melkas, Kalevi Nokkonen, Antti Syrjä ja Petri Uotila. Todettiin kokous laillisesti kokoon kutsutuksi ja päätösvaltaiseksi.

**3§ Edellisen kokouksen pöytäkirja**

Luettiin edellisen kokouksen pöytäkirja. Hyväksyttiin allekirjoituksin täydennyksen jälkeen.

**4§ Talousasiat**

Saatiin kuulla osuuskunnan tilin saldon olevan 24 921,88 euroa.

PRH kysyi tammikuun alussa osuuskunnan tilinpäätöstietoja. Niitä ei oltu lähetetty kahteen vuoteen. Selvisi, että kyse oli tilitoimiston virheestä. Tilitoimisto on sittemmin lähettänyt tiedot PRH:n, ja sieltä on tullut ilmoitus tietojen saapumisesta. On vielä epäselvää, ovatko tiedot kirjautuneet oikein.

Mittarilukemien kerääminen on ollut totutun vaikeaa. Kaikki kiinteistöt eivät ilmoita lukemia pyydettyyn aikaan mennessä, ja lukemia joudutaan erikseen tiedustelemaan kymmeniltä kiinteistöiltä. Asiasta on ylimääräistä työtä hallitukselle, ja se viivästyttää laskutusta. Lukemien selvittelyä vaikeuttaa, ettei osuuskunnalla ole tiedossaan kaikille kiinteistöille voimassa olevia yhteystietoja. Hallitus päättää lähettää kevään kokouskutsun mukana kaikille kiinteistöille yhteystietolomakkeen palautuskuorineen yhteystietojen ajantasalle saamiseksi.

Ajoittain kiinteistöjen toiminta aiheuttaa ylimääräistä työtä ja kustannuksia osuuskunnalle. Kyse voi olla kiinteistöpumppaamon väärinkäytöstä tai vesimittarin jäätymisestä. Tällaisissa tapauksissa osuuskunta voi periä aiheutuneet kustannukset kiinteistöltä. Hallitus päättää käyttää tällaisen työn hintoina:

- hallituksen jäsenen työ 65 €/h sisältäen arvonlisäveron 24%

- tarvikkeet ostohinta + 15%

- ulkopuoliset palvelut ostohinta + 15%

- ajokilometrit 0,75 €/km + arvonlisävero 24%

Puheenjohtaja esitti hallitukselle laskun osuuskunnan asioiden hoitoon käyttämästä ajasta. Sitä oli kertynyt joulukuun sähkökatkon aikaan ja Vehoniemen linjapumppaamon häiriöiden hoitamiseen. Hallitus hyväksyi laskun maksettavaksi.

**5§ Terveystarkastajan käynti**

Terveystarkastaja Mira Luodelahti teki tarkastuksen osuuskunnan toimintaan.

Osuuskunta sai kiitosta monesta asiasta, esimerkiksi varautumissuunnitelmasta sekä huuhtelu- ja desinfiointimahdollisuuksista. Kehitetttävää löytyi huollon kirjanpidossa. Osuuskunnan tulisi ylläpitää päiväkirjaa verkoston ja erityisesti pumppaamoiden huolloista. Rahastonhoitaja lupasi tehdä taulukkopohjan huoltopäiväkirjaa varten.

Samoin osuuskunnan tulee panostaa kiinteistöjen yhteystietojen selvittämiseen.

Luodelahti esitteli osuuskunnalle vesilaitosten riskinhallintaan tarkoitetun varautumislomakkeen, joka osuuskunnan tulee täyttää. Sitä ei kuitenkaan tarvitse palauttaa mihinkään.

**6§ Kiinteistö- ja linjapumppaamoiden huollot ja vikaantumiset**

HRV Palvelut Oy aloitti kiinteistöpumpaamoiden huollot 13.1 ja huolsi kaikkiaan 20 pumppaamoa.

Linjapumppaamot huollettiin syksyllä ja toimivat muuten hyvin, mutta Vehoniemen pumppaamoon kertyy häiröitä aiheuttava sakkaa kuoreksi. Puheenjohtaa on kysynyt Grundfosilta sekoittajaa ongelman ratkaisemiseksi. Samoin on useaan kertaan kysytty GSM-hälytyksiä niihin linjapumppaamoihin, joissa sitä ei vielä ole. Näihin tiedusteluihin ei ole saatu vastausta.

Joulukuun sähkökatko teetti töitä ja aiheutti kustannuksia vesiosuuskunnalle, mutta tilanteesta selvittiin hyvällä yhteistyöllä.

**7§ Uusien liittymien tilanne**

Rekolan uudisrakennuksen lupien hakua varten on kirjoitettu lausunto. Osuuskunta odottaa tietoja hankkeen edistymisestä. Sopimusta ei ole vielä tehty.

Siurolan tilan kanssa on tehty sopimus syksyllä, mutta liittymän asennus siirretty kevääseen.

Peltolan tilan uuden liittymä suunnittelu on ollut pysähdyksissä. Hallitus odottaa yhteyden ottoa jatkaakseen hanketta.

**8§ Ryhmätekstiviestipalvelu**

Sähkökatkojen ja mittarilukemakyselyjen aikaan ilmeni, ettei osuuskunnan puhelimella voi lähettää kuin 20 tekstiviestiä kerrallaan. Rajoitus hankaloittaa tiedotusta, kun osuuskunnalla on yli 100 liittymää. Päätetään selvittää mahdolliset mobiilisovellukset tai palvelut joilla ongelma saataisiin ratkaistua. Todetaan, että pyritään välttämään kuukausimaksullisia palveluita ja sovelluksia. Tehtävän ottaa rahastonhoitaja.

**9****§ Muut asiat**

Puheenjohtaja on laatinut Päivystäjän maastovihon, joka helpottaa päivystysvuorossa olevan hallituksen jäsenen toimintaa poikkeustilanteissa. Vihkossa on yhteystietoja ja toimintaohjeita esimerkiksi huuhteluun.

**10§ Kokouksen päättäminen**

Puheenjohtaja päätti kokouksen klo 20.39

Puheenjohtaja

Antti Syrjä

.

Sihteeri

Juhana Melkas